કેજરીવાલની આગેવાની ધરાવતી આમ આદમી પાર્ટી હાલમાં પક્ષના નેતાઓના નામ માટે વિવાદોમાં છે. આ દરમિયાન પક્ષમાંથી રાજીનામુ આપ્યા બાદ હવે આશુતોષ પણ પક્ષ પર હુમલો કરી રહ્યા છે. આશુતોષે ટ્વિટ કરીને કહ્યુ કે 23 વર્ષના પત્રકારિતા કેરિયરમાં કોઈએ મારી જાતિ નથી પૂછી પરંતુ વર્ષ 2014 માં હું જ્યારે લોકસભા ચૂંટણીમાં મેદાનમાં ઉતર્યો ત્યારે પક્ષના કાર્યકરો વચ્ચે મારી સરનેમનો ઉલ્લેખ કરવામાં આવ્યો. તમને જણાવી દઈએ કે 2014 લોકસભા ચૂંટણી દરમિયાન આશુતોષના નામ આગળ તેમની સરનેમ ગુપ્તા જોડવામાં આવી હતી.